**VIENOŠANĀS** par papildus nosacījumiem saistībā ar

Kvalifikācijas sistēmas "Būvdarbi un pakalpojumi" nolikumu

Rīgā,

20\_\_\_.gada \_\_\_.\_\_\_\_\_\_\_\_\_\_\_\_\_\_\_ **{!alternatīvs teksts, ja Līgums tiek parakstīts ar drošu elektronisko parakstu!**} Vienošanās datumu skatīt elektronisko parakstu zonā

|  |  |  |  |
| --- | --- | --- | --- |
| **AS "Sadales tīkls"**(turpmāk – Pasūtītājs) | **AS "Latvenergo"**(turpmāk – Pasūtītājs) | un | *[ierakstīt uzņ. formu]* *[ierakstīt nosaukumu]*(turpmāk – Piegādātājs) |
| Reģ.Nr.: 40003857687PVN maks.Nr.: LV40003857687 | Reģ.Nr.: 40003032949PVN maks.Nr.: LV40003032949 |  | Reģ. Nr.: *[ierakstīt reģistrācijas numuru]*PVN maks.Nr.: *[ierakstīt PVN maksātāja numuru vai norādīt "nav"]* |
| Adrese: Šmerļa iela 1, Rīga, LV-1160 | Adrese: Pulkveža Brieža iela 12, Rīga, LV-1230 |  | Adrese: *[ierakstīt PVN maksātāja numuru vai norādīt "nav"]* |
| Kredītiestāde: AS "SEB banka" | Kredītiestāde: AS "SEB banka" |  | Kredītiestāde: *[ierakstīt kredītiestādes nosaukumu]* |
| SWIFT kods: UNLALV2X | SWIFT kods: UNLALV2X |  | SWIFT kods: *[ierakstīt kredītiestādes SWIFT kodu]* |
| Konta numurs: LV83UNLA0050008821895 | Konta numurs: LV24UNLA0001000221208 |  | Konta numurs: *[ierakstīt kredītiestādes konta numuru]* |
|  kuru pārstāv \_\_\_\_\_, kas rīkojas saskaņā ar \_\_\_\_\_\_; | kuru pārstāv \_\_\_\_, kas rīkojas saskaņā ar \_\_\_\_\_\_\_; |  | kuru pārstāv tās *[ierakstīt pārstāvi vai pārstāvjus]*, kas rīkojas saskaņā ar *[izvēlēties vai ierakstīt pārstāvības pamatu]*; |

turpmāk AS "Latvenergo" un AS "Sadales tīkls" kopā kā "Pasūtītājs" vai visi kopā "Līdzēji",

ievērojot to, ka:

- valsts kritiskās infrastruktūras nepārtrauktības nodrošināšanai nepieciešams labā kvalitātē un ar atbilstošām garantijām saņemt nepieciešamos būvdarbus un pakalpojumus no kvalificētiem piegādātājiem;

- papildus Kvalifikācijas sistēmas "Būvdarbi un pakalpojumi" nolikumam un attiecīgās iepirkumu procedūras (sarunu) nolikumam starp Pasūtītāju un Piegādātāju nepieciešams noregulēt sadarbības principus nākotnes darījumu slēgšanai Kvalifikācijas sistēmas "Būvdarbi un pakalpojumi" ietvaros izsludināto būvdarbu un pakalpojumu iepirkumos, kā arī iepriekš minēto iepirkumu rezultātā noslēgto darījumu izpildē;

ņemot vērā to, ka Līdzēji ir ieinteresēti mazināt administratīvo slogu, kā arī veicināt/nodrošināt efektīvu un lietderīgu resursu izmantošanu attiecībā uz nodrošinājumu iesniegšanu Kvalifikācijas sistēmas "Būvdarbi un pakalpojumi" ietvaros un uzņemto līgumsaistību izpildei;

pamatojoties uz:

- Piegādātāja iesniegto pieteikumu dalībai šādās Kvalifikācijas sistēmas "Būvdarbi un pakalpojumi" darbu/pakalpojumu grupās, apakšgrupās:

[ ]  Ēku izbūves, pārbūves un atjaunošanas darbi. (6.1.);

[ ]  Ūdensapgādes un kanalizācijas sistēmu izbūves, pārbūves un atjaunošanas darbi, ieskaitot ugunsdzēsības sistēmas (6.2.);

[ ]  Siltumapgādes, ventilācijas un gaisa kondicionēšanas sistēmu izbūves, pārbūves un atjaunošanas darbi (6.3.);

[ ]  Mehānisko iekārtu izbūves, pārbūves un atjaunošanas darbi (6.4.);

[ ]  Hidrotehnisko būvju (HES ar jaudu lielāku par 2 MW) izbūves, pārbūves un atjaunošanas darbi. (6.5.);

[ ]  Elektroietaišu būvniecības, pārbūves un atjaunošanas darbi līdz 1000 V (ieskaitot) (6.6.);

[ ]  Elektroietaišu būvniecības, pārbūves un atjaunošanas darbi 6-20 kV: 6-20 kV sadales ietaises, t.sk. releju aizsardzība, automātika un vadība (6.7.1.);

[ ]  Elektroietaišu būvniecības, pārbūves un atjaunošanas darbi 6-20 kV: Gaisvadu un piekarkabeļu līnijas, 6-20/0,4 kV transformatoru apakšstacijas, brīvgaisa jaudas slēdži (6.7.2.);

[ ]  Elektroietaišu būvniecības, pārbūves un atjaunošanas darbi 6-20 kV: Kabeļlīnijas, 6-20/0,4 kV transformatoru apakšstacijas (6.7.3.);

[ ]  110 kV un 330 kV elektroietaišu, t.sk. releju aizsardzības, automātikas un vadības sistēmu izbūves, pārbūves un atjaunošanas darbi (6.8.);

[ ]  Elektronisko sakaru sistēmu un tīklu projektēšana (6.9.);

[ ]  Elektronisko sakaru sistēmu un tīklu izbūves, pārbūves, un atjaunošanas darbi (6.10.);

[ ]  Elektroietaišu līdz 20 kV projektēšana: Gaisvadu līniju, kabeļlīniju, 6-20/0,4 kV transformatoru apakšstaciju un komutācijas punktu projektēšana (6.11.1.);

[ ]  Elektroietaišu līdz 20 kV projektēšana: 6-20 kV sadalietaises ( 110/6-20 kV apakšstacijas un sadales punkti), t.sk. releju aizsardzības, automātikas un vadības projektēšana (6.11.2.);

[ ]  110 kV un 330 kV elektroietaišu, t.sk. releju aizsardzības, automātikas un vadības sistēmu projektēšana (6.12.);

[ ]  0,4-20 kV elektropārvades līniju trašu tīrīšana un atsevišķu koku apzāģēšana/nozāģēšana (6.13.),

[ ]  Elektroietaišu būvniecības, pārbūves un atjaunošanas darbi līdz 1000 V (ieskaitot) un elektroietaišu līdz 20 kV projektēšana: Gaisvadu līniju, kabeļlīniju, 6-20/0,4 kV transformatoru apakšstaciju un komutācijas punktu projektēšana. (6.14.),

[ ]  Elektroietaišu būvniecības, pārbūves un atjaunošanas darbi 6-20 kV: Kabeļlīnijas, 6-20/0,4 kV transformatoru apakšstacijas, Gaisvadu un piekarkabeļu līnijas, 6-20/0,4 kV transformatoru apakšstacijas, brīvgaisa jaudas slēdži un elektroietaišu līdz 20 kV projektēšana: Gaisvadu līniju, kabeļlīniju, 6-20/0,4 kV transformatoru apakšstaciju un komutācijas punktu projektēšana. (6.15.),

[ ]  Elektroietaišu būvniecības, pārbūves un atjaunošanas darbi 6-20 kV: 6-20 kV sadales ietaises, t.sk. releju aizsardzība, automātika un vadība, un 6-20 kV sadalietaises ( 110/6-20 kV apakšstacijas un sadales punkti), t.sk. releju aizsardzības, automātikas un vadības projektēšana (6.16.),

[ ]  Elektroietaišu līdz 1000 V projektēšana (6.17.),

[ ]  Elektroietaišu būvniecības, pārbūves un atjaunošanas darbi līdz 1000 V (ieskaitot) un elektroietaišu līdz 1000 V projektēšana (6.18.),

- Kvalifikācijas sistēmas nolikuma "Būvdarbi un pakalpojumi" \_\_\_.punktu,

- 20\_\_\_.gada \_\_\_\_.\_\_\_\_\_\_\_ AS "Latvenergo" Kvalifikācijas komisijas lēmumu (prot.Nr.\_\_, \_\_.p.),

noslēdz šo vienošanos (turpmāk – Vienošanās):

1. Līdzēji vienojas, ka Piegādātājs [izvēlēties variantu un papildināt] iesniedz vai iemaksā Pasūtītājam kvalifikācijas nodrošinājumu [izvēlēties variantu] apmērā (turpmāk – Kvalifikācijas nodrošinājums), kas atbilst šajā Vienošanās minētajiem nosacījumiem.
2. Piegādātājs ir informēts un piekrīt, ka:

2.1. [izvēlēties variantu], ja Vienošanās 1.punktā noteiktajā termiņā ir iesniedzis Pasūtītājam šīs Vienošanās nosacījumiem atbilstošu Kvalifikācijas nodrošinājumu;

2.2. uzaicinājumu iesniegt piedāvājumu saņems tikai uz tām iepirkumu procedūrām (darbu/pakalpojumu veidiem), uz kurām tas ir kvalificējies, izņemot Vienošanās 5.2.punktā noteikto gadījumu.

1. Piegādātājs apņemas Kvalifikācijas nodrošinājumu iesniegt vienā no formām:

3.1. kā kredītiestādes garantiju, kuru izsniegusi Latvijas Republikā vai ārvalstīs reģistrētā kredītiestāde. Kredītiestādes garantijas saturam jāatbilst Vienošanās 1.pielikumā noteiktajai formai. Kredītiestādes garantijai jābūt izdotai un reģistrētai saskaņā ar kredītiestādes darbību regulējošo normatīvo aktu prasībām;

3.2. kā abpusēji parakstītu apdrošināšanas polisi, kuru izsniegusi Latvijas Republikā vai ārvalstīs reģistrēta apdrošināšanas sabiedrība. Polisē jābūt norādītam, ka AS "Latvenergo" ir apdrošinātais. Tikai apdrošināšanas sabiedrības un Piegādātāja abpusēji parakstītā polise tiks uzskatīta par apdrošināšanas līguma noslēgšanas fakta apliecinājumu Apdrošināšanas līguma likuma 19.panta izpratnē, kas ļauj AS "Latvenergo" kā apdrošinātajam pārliecināties, ka apdrošināšanas līguma slēdzēji ir abpusēji vienojušies par apdrošināšanas nosacījumiem. Polisei jāpievieno apdrošināšanas noteikumi un apdrošināšanas sabiedrības izsniegtā garantijas vēstule, kuras saturs atbilst Vienošanās 2.pielikumā noteiktajai formai. Lai apliecinātu, ka Piegādātājs ir veicis apdrošināšanas prēmijas maksājumu apdrošināšanas polisē noteiktajā apjomā un termiņā, Piegādātājam jāiesniedz kredītiestādes apliecināts maksājuma uzdevums;

3.3. kā kredītiestādes apliecināts maksājuma uzdevums, kas apliecina, ka Kvalifikācijas nodrošinājuma summas maksājums ir veikts uz AS "Latvenergo" kontu. Maksājuma uzdevumā jābūt norādītam maksājuma mērķim: Kvalifikācijas nodrošinājums kvalifikācijas sistēmai "Būvdarbi un pakalpojumi".

3.4. Ja iepriekšējā Piegādātāja kvalifikācijas periodā ir veikta atbilstoša apmēra Kvalifikācijas nodrošinājuma iemaksa Pasūtītāja kontā, un no Kvalifikācijas nodrošinājuma nav veikti ieturējumi, atkārtota Kvalifikācijas nodrošinājuma iemaksa nav jāveic, un Piegādātājs, parakstot šo Vienošanos, piekrīt iepriekš iemaksāto Kvalifikācijas nodrošinājumu attiecināt arī uz šo Piegādātāja kvalifikācijas periodu.

1. Līdzēji vienojas, ka Kvalifikācijas nodrošinājums papildus atbilst šādām prasībām:

4.1. Kvalifikācijas nodrošinājumam, neatkarīgi no iesniegtā Kvalifikācijas nodrošinājuma veida, ir jāparedz nodrošinājuma izsniedzēja pienākums beznosacījuma kārtībā un pēc Pasūtītāja pirmā pieprasījuma samaksāt Pasūtītājam tā pieprasītās summas nodrošinājumu. Kvalifikācijas nodrošinājuma saturam jābūt saskaņotam ar Pasūtītāju;

4.2. Kvalifikācijas nodrošinājumam ir jābūt spēkā visu termiņu, uz kādu Piegādātājs tiek iekļauts kvalificēto piegādātāju sarakstā un 30 (trīsdesmit) dienas pēc tam;

4.3. Kredītiestādes garantijas vai apdrošināšanas polises iesniegšanas gadījumā Piegādātajam ir jāiesniedz Pasūtītājam dokumenta oriģināls.

1. Līdzēji vienojas un Piegādātājs piekrīt, ka:

5.1. Pasūtītājs ir tiesīgs ieturēt Kvalifikācijas nodrošinājumu jebkurā no šādiem gadījumiem atbilstoši attiecīgās iepirkuma procedūras nolikuma vai noslēgtā iepirkuma līguma nosacījumiem:

5.1.1. ja Piegādātājs ir atsaucis savu piedāvājumu Pasūtītāja rīkotajā iepirkumu procedūrā;

5.1.2. ja Piegādātājs, kura piedāvājums izraudzīts saskaņā ar piedāvājuma izvēles kritēriju iepirkuma procedūrā, kurā par piedāvājuma nodrošinājumu kalpo iepriekš minētais Kvalifikācijas nodrošinājums, neparaksta iepirkuma līgumu vai vispārīgo vienošanos Pasūtītāja noteiktajā termiņā;

5.1.3. lai kompensētu Piegādātāja saistību, tajā skaitā garantijas saistību, neizpildes rezultātā Pasūtītājam nodarītos zaudējumus vai segtu citus pamatotus Pasūtītāja izdevumus (piemēram, bet ne tikai termiņā neatmaksātos rēķinus par Pasūtītāja sniegtajiem pakalpojumiem), kas aprēķināti saskaņā ar līgumiem, kurus Piegādātājs noslēdzis ar Pasūtītāju, būdams iekļauts kvalificēto piegādātāju sarakstā;

5.1.4. lai ieturētu līgumsodu, kas aprēķināts saskaņā ar līgumiem, kurus Piegādātājs noslēdzis ar Pasūtītāju būdams iekļauts kvalificēto piegādātāju sarakstā;

5.2. ja Kvalifikācijas nodrošinājums vai kāda tā daļa tiek ieturēta atbilstoši Vienošanās 5.1.punkta nosacījumiem, Piegādātājam ir pienākums nodrošināt, ka Kvalifikācijas nodrošinājums 5 (piecu) darba dienu laikā tiek atjaunots tā sākotnējā, proti, Vienošanās 1. punktā noteiktajā apmērā. Ja Piegādātājs šajā punktā minētajā termiņā neatjauno Kvalifikācijas nodrošinājumu, tā kvalifikācija var tikt apturēta un Pasūtītājs neaicina Piegādātāju iesniegt piedāvājumus iepirkumu procedūrās līdz Kvalifikācijas nodrošinājuma atjaunošanai Vienošanās 1. punktā noteiktajā apmērā;

5.3. Kvalifikācijas nodrošinājums tiek atgriezts Piegādātājam un/vai izbeigts ne vēlāk kā 10 (desmit) dienu laikā, ja ir beidzies Kvalifikācijas nodrošinājuma derīguma termiņš vai jebkurš tā pagarinājums ar nosacījumu, ka Piegādātājs izpildījis visas tā saistības, tajā skaitā arī garantijas saistības, kas izriet no līgumiem, kurus tas noslēdzis ar Pasūtītāju, būdams iekļauts kvalificēto piegādātāju sarakstā, šādā kārtībā:

5.3.1. ja Kvalifikācijas nodrošinājums iesniegts kā kredītiestādes garantija vai apdrošināšanas polise, Pasūtītājs, ja Kvalifikācijas nodrošinājuma izsniedzējs to pieprasa, nosūta tam rakstveida paziņojumu par Piegādātāja atbrīvojumu no saistībām un/vai atgriež Kvalifikācijas nodrošinājuma dokumentu oriģinālus;

5.3.2. ja Kvalifikācijas nodrošinājums ir naudas summas iemaksa, Pasūtītājs to pilnā apmērā vai atlikušās neieturētās daļas apmērā pārskaita uz Vienošanās norādīto Piegādātāja kredītiestādes kontu, ja vien Līdzēji nevienojas citādi.

1. Piegādātājs apņemas ne vēlāk kā 2 (divu) darba dienu laikā no izmaiņu brīža:
	1. informēt Pasūtītāju par izmaiņām Piegādātāja uzņēmumā (piemēram, par personāla izmaiņām, kvalifikācijas atbilstību pamatojošu dokumentu izmaiņām), kuras var ietekmēt vai ietekmē Kvalifikācijas sistēmas nolikumā noteiktās Piegādātāju kvalifikācijas prasības;
	2. sniegt (t.sk., aktualizēt vai atjaunot datus Latvenergo elektronisko iepirkumu sistēmā (LEIS)) informāciju par izmaiņām, kas Piegādātāja kvalifikācijas termiņa laikā notikušas komercsabiedrībā (piemēram, notikusi kvalitātes vadības vai vides pārvaldības sistēmas resertifikācija, mainījies kvalifikācijā norādītā personāla sastāvs vai tā kvalifikācija, mainījies kvalifikācijas atbilstību pamatojoša dokumenta derīguma termiņš, u.tml.). Iesniedzot jaunu informāciju, Piegādātājs apstiprina iesniegtās informācijas pareizību un spēkā esamību;
	3. informēt Pasūtītāju par izmaiņām paraksttiesīgo personu vai patieso labuma guvēju sastāvā.
2. Piegādātājs apņemas ar Pasūtītāju noslēgto līgumsaistību izpildē piesaistīt Piegādātāja personālu, kas ir norādīts kvalifikācijas pieteikumā un par kuru sniegta visa nepieciešamā informācija un apstiprināta tā atbilstība kvalifikācijas nolikuma prasībām. Piegādātāja personāla izmaiņu gadījumā, informācija tiek aktualizēta atbilstoši Vienošanās 6.1.punktā noteiktajai kārtībai.
3. Piegādātājs ir informēts un piekrīt, ka:
	1. gadījumā, ja tas laikus LEIS nav aktualizējis informāciju par kvalifikācijas atbilstību pamatojošu dokumentu, kuram ir beidzies to derīguma termiņš, Piegādātāja kvalifikācija tiek apturēta uz laiku, līdz LEIS tiek apstiprināta atjaunotā informācija par dokumentu;
	2. nodokļu parādu neesamību Pasūtītājs pārbauda un ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
	3. gadījumā, ja Piegādātājs ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai tam ir piemērots piespiedu ietekmēšanas līdzeklis par apzināti nepatiesas informācijas sniegšanu, dokumentu viltošanu vai viltotu dokumentu izmantošanu, Piegādātājs tiek izslēgts no kvalificēto piegādātāju saraksta.
4. {šis punkts iekļaujams, ja Piegādātājs iesniedzis pieteikumu dalībai tajās Kvalifikācijas sistēmas "Būvdarbi un pakalpojumi" darbu/pakalpojumu grupās, apakšgrupās, kuras attiecināmas uz AS "Sadales tīkls"} Piegādātājs pēc iekļaušanas kvalificēto piegādātāju sarakstā, saņemot lietotāja tiesības ģeogrāfiskās informācijas sistēmai (ĢIS), apliecina un:
	1. uzņemas atbildību par ĢIS lietošanu tikai tādā apjomā, kas ir nepieciešams piedāvājuma sagatavošanai izsludinātā iepirkuma ietvaros, lai pirms līguma parakstīšanas izvērtētu iespējamā uzdevuma izpildi un tā mērķa sasniegšanai iepazītos ar noteikta apgabala (poligona) attēlošanu;
	2. apzinās, ka tam nav tiesību izmantot ĢIS citiem mērķiem vai plašākā apjomā, nekā tas ir nepieciešams piedāvājuma sagatavošanai izsludinātā iepirkuma ietvaros;
	3. ja tiek pārkāpts šajā punktā noteiktais lietošanas ierobežojums, uzņemas atbildību par neatļauti iegūtu personas datu tālāk izmantošanu un kļūst par neatkarīgu pārzini.
5. Pasūtītājs apņemas:
	1. uzturēt Piegādātāja datus un nodrošināt datu drošību;
	2. savlaicīgi atgādināt par Kvalitātes sistēmas vai kādu dokumentu derīguma termiņa tuvošanos (atgādinājumi no LEIS tiek sūtīti automātiski uz Piegādātāja LEIS norādīto e-pastu, 30, 10 un 1 dienu pirms sistēmā norādītā dokumenta termiņa beigām), kā arī kvalifikācijas termiņa beigām;
	3. no Piegādātāja iegūtos fizisko personu datus, tai skaitā nākotnē noslēgto darījumu izpildes laikā iegūtos fizisko personu datus, apstrādāt tikai ar mērķi nodrošināt Kvalifikācijas sistēmā vai attiecīgajā darījumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tostarp ievērot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6. Līdzēji vienojas par šādiem komunikācijas kanāliem Vienošanās darbības laikā:
	1. Vispārīgie jautājumi, grozījumi, paziņojumi – Iepirkumu uzraudzības biroja tīmekļa vietnē www.iub.gov.lv un AS "Latvenergo" tīmekļa vietnē www.latvenergo.lv sadaļā "Kvalifikācijas sistēmas";
	2. Kvalifikācijas sistēmas vispārīgie jautājumi – Iepirkumu uzraudzības biroja tīmekļa vietnē www.iub.gov.lv, AS "Latvenergo" tīmekļa vietnē www.latvenergo.lv sadaļā "Kvalifikācijas sistēmas", vai AS "Sadales tīkls" tīmekļa vietnē [www.sadalestikls.lv](http://www.sadalestikls.lv/) sadaļā "Kvalifikācijas sistēmas", AS "Latvenergo" Elektroniskajā iepirkumu sistēmā eis2.latvenergo.lv , Kvalifikācijas nolikuma 4. punktā norādītais telefona numurs un e-pasts;
	3. Iepirkumu procedūru gadījumā - paziņojumi AS "Latvenergo" tīmekļa vietnē www.latvenergo.lv , vai AS "Sadales tīkls" tīmekļa vietnē www.sadalestikls.lv ,AS "Latvenergo" Elektroniskajā iepirkumu sistēmā eis2.latvenergo.lv vai Iepirkumu nolikumā Kvalificētajiem piegādātājiem 11.punktā norādītais e-pasts.
7. Šī Vienošanās stājās spēkā tās abpusējas parakstīšanas dienā un ir spēkā līdz šajā Vienošanās noteikto saistību izpildei pilnā apmērā. Piegādātājs [Choose an item] pēc Vienošanās 2.1.punktā noteiktās prasības izpildes.
8. Šī Vienošanās kopā ar pielikumiem parakstīta trīs eksemplāros, katra uz \_\_\_ (\_\_\_\_\_\_) lapām, pa vienam eksemplāram katram Līdzējam. Visiem Vienošanās eksemplāriem ir vienāds juridiskais spēks.

**{!alternatīvs teksts, ar ko var aizstāt iepriekšējo rindkopu!}** Šī Vienošanās kopā ar pielikumiem ir parakstīta ar drošu elektronisko parakstu un satur laika zīmogu. Piegādātājs ar drošu elektronisko parakstu parakstītu un laika zīmogu saturošu Vienošanos vienas darba dienas laikā pēc Vienošanās parakstīšanas nosūta uz Pasūtītāja e-pasta adresi: kanceleja@latvenergo.lv. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| Pasūtītāja vārdā: | Piegādātāja vārdā: |
|   |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  |  |

# 1.pielikums

***[Pasūtītāja nosaukums]***

[Pasūtītāja adrese]

\_\_\_\_\_\_\_\_\_\_\_\_\_\_\_ \_\_\_\_\_\_\_. gada \_\_\_. \_\_\_\_\_\_\_\_\_\_\_\_\_\_\_

### Kvalifikācijas nodrošinājuma kvalifikācijas sistēmai garantija Nr. \_\_\_\_\_

Mēs – **\_\_\_\_\_\_\_\_\_\_\_\_\_\_\_** (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Kredītiestāde) – esam informēti par to, ka mūsu klients – **\_\_\_\_\_\_\_\_\_\_\_\_\_\_\_** (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_)– iesniedzis savu Pieteikumu iekļaušanaiAS "Latvenergo"\_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) kvalifikācijas sistēmas "Būvdarbi un pakalpojumi" kvalificēto piegādātāju reģistrā. Saskaņā ar kvalifikācijas sistēmas "Būvdarbi un pakalpojumi" dokumentiem Piegādātājam jāiesniedz Pasūtītājam sava Kvalifikācijas nodrošinājums.

Ar terminu "Pasūtītājs" šīs garantijas ietvaros saprot Latvenergo koncernā ietilpstošās kapitālsabiedrības AS "Latvenergo" un AS "Sadales tīkls" atkarībā no iepirkumu organizatoriskās struktūras, ar nosacījumu, ka par katru atsevišķu gadījumu var tikt iesniegts tikai viens pieprasījums.

Ņemot vērā iepriekš minēto, ar šo Kredītiestāde neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot [valūta] **\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_), gadījumā, ja, ievērojot šajā garantijā noteiktās prasības, Kredītiestādei ir iesniegts atbilstošs Pasūtītāja parakstīts dokuments (turpmāk – Pieprasījums), ar kuru Pasūtītājs pieprasa Kredītiestādei veikt maksājumu uz šīs garantijas pamata un kurā norādīts, ka ir iestājies vismaz viens no šādiem nosacījumiem (norādot konkrēto nosacījumu, kas iestājies):

1. Piegādātāja saistību, tajā skaitā garantijas saistību, neizpildes rezultātā Pasūtītājam nodarīti zaudējumi, kas aprēķināti saskaņā ar līgumiem, kurus Piegādātājs noslēdzis ar Pasūtītāju, būdams iekļauts kvalifikācijas sistēmā, vai
2. lai ieturētu līgumsodu, kas aprēķināts saskaņā ar līgumiem, kurus Piegādātājs noslēdzis ar Pasūtītāju, būdams iekļauts kvalifikācijas sistēmā, vai
3. Piegādātājs ir atsaucis savu piedāvājumu iepirkumu procedūrā, kas sludināta kvalificētajiem piegādātājiem, vai
4. Piegādātājs, kura piedāvājums izraudzīts saskaņā ar piedāvājuma izvēles kritēriju iepirkuma procedūrā, kas sludināta kvalificētajiem piegādātājiem, neparaksta iepirkuma līgumu vai vispārīgo vienošanos Pasūtītāja noteiktajā termiņā.

Pieprasījums iesniedzams papīra dokumenta formā vai elektroniski. Elektroniski iesniegšana veicama autentificēta ziņojuma veidā, izmantojot SWIFT. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Piegādātāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā.

Šī garantija ir spēkā līdz \_\_\_\_\_\_\_. gada \_\_\_. \_\_\_\_\_\_\_\_\_\_\_\_\_\_\_ (turpmāk – Beigu datums). Kredītiestādei jāsaņem Pieprasījums ne vēlāk kā Beigu datumā Kredītiestādē (adrese: \_\_\_\_\_\_\_\_\_\_\_\_\_\_\_) vai – gadījumā, ja Pieprasījuma iesniegšana tiek veikta elektroniski, – \_\_\_\_\_\_\_\_\_\_\_\_\_\_\_ (Kredītiestādes SWIFT adrese).

Šī garantija zaudēs spēku pirms garantijā noteiktā termiņa beigām, ja Pasūtītājs rakstveidā atbrīvos Kredītiestādi no tās saistībām saskaņā ar šo garantiju.

Šī garantija ir pakļauta Vienotajiem pieprasījuma garantiju noteikumiem (*the Uniform Rules for Demand Guarantees*) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Kredītiestādi un Pasūtītāju saistībā ar šo garantiju, izšķirams Latvijas Republikas tiesā.

[parakstītāja amata nosaukums] [ personiskais paraksts] [parakstītāja vārds un uzvārds]

# 2.pielikums

### Kvalifikācijas nodrošinājuma kvalifikācijas sistēmai garantijai izvirzītās prasības, ja to iesniedz kā apdrošināšanas polisi

Ja pieteikuma kvalifikācijas sistēmai nodrošinājuma garantija tiek iesniegta kā apdrošināšanas polise, tad tajā jāiekļauj šādi noteikumi, kuri jānosaka kā noteicošie pār citiem apdrošināšanas līguma noteikumiem šādā secībā:

1. Šī apdrošināšanas polise tiek izsniegta kā pieprasījuma garantija saskaņā ar Vienotajiem pieprasījuma garantiju noteikumiem (*the Uniform Rules for Demand Guarantees*) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Apdrošinātāju un Pasūtītāju saistībā ar šo garantiju, izšķirams Latvijas Republikas tiesā.
2. Termins "Pasūtītājs un/vai Apdrošinātais" šajā garantijā attiecināms gan uz AS "Latvenergo", gan uz AS "Sadales tīkls", atkarībā no iepirkumu organizatoriskās struktūras, ar nosacījumu, ka par katru atsevišķu gadījumu var tikt iesniegts tikai viens Pieprasījums.
3. Saskaņā ar šīs garantijas noteikumiem Apdrošinātājs neatsaucami uzņemas pienākumu samaksāt Pasūtītājam jebkuru tā pieprasījumā norādīto naudas summu, kas nepārsniedz Apdrošinājuma summu, neprasot Pasūtītājam pamatot savu prasību, ar nosacījumu, ka Pasūtītājs norāda, ka tās pieprasījums attiecas uz viena vai vairāku zemāk minēto nosacījumu spēkā stāšanos:
	1. Piegādātāja saistību, tajā skaitā garantijas saistību, neizpildes rezultātā Pasūtītājam nodarīti zaudējumi, kas aprēķināti saskaņā ar līgumiem, kurus Piegādātājs noslēdzis ar Pasūtītāju, būdams iekļauts kvalifikācijas sistēmā, vai
	2. lai ieturētu līgumsodu, kas aprēķināts saskaņā ar līgumiem, kurus Piegādātājs noslēdzis ar Pasūtītāju, būdams iekļauts kvalifikācijas sistēmā, vai
	3. Piegādātājs ir atsaucis savu piedāvājumu iepirkumu procedūrā, kas sludināta kvalificētajiem piegādātājiem, vai
	4. Piegādātājs, kura piedāvājums izraudzīts saskaņā ar piedāvājuma izvēles kritēriju iepirkuma procedūrā, kas sludināta kvalificētajiem piegādātājiem, neparaksta iepirkuma līgumu vai vispārīgo vienošanos Pasūtītāja noteiktajā termiņā.